Dina hiji waktu Dipati Ukur sumping ka nagarana, entas
perang ti Batawi, ngalurug urang Nederlan. Ari nagarana Dipati
Ukur, nyaeta nagara Batulayang di Bandung. Dipati Ukur sareng
sabaladna sanggeus ngarurug Batawi sababaraha kali kadeseh-kadeseh
bae sarta pirang-pirang karugian jeung ngongcaya pisan
kana kakuatannana. Tuluy bae dina mimitina tahun 1630 ngajenengkeun
maneh, sarta embung ngaula deui ka Susuhunan Kartasura.
Ari nu jadi sabab, nyaeta tina geus seubeuh ngaulaan ka
kawasana Susuhunan. Kadua, sieun dihukum pedah geus mabur
tina pangperangan tea. Dipati Ukur tuluy mubus ka pagunungan
jeung baladna kira-kira aya sarebu jalma dienclok-enclok, dipaturaykeun
sagunduk-sagunduk lantaran lamun dikumpulkeun moal
mahi baris tedaeunnana. Dipati Ukur ngajakan menak-menak
atawa kapala-kapala Sunda nu sejen supaya nurutan anjeunna
ngalawan ka Susuhunan, meungpeung Susuhunan ayeuna keur
kakurangan balad jeung harta sabab kakara mentas perang jeung
Batawi tea. Tapi karereanana menak-menak Sunda henteu kersaeun
sanajan Susuhunan eukeur kacida rugina oge. Coba lamun
harita sakabeh menak jeung kapala-kapala Sunda rempug
sauyunan jeung dipati Ukur bareng pada ngalawan ka Susuhunan,
45
PNRI
taksiran harita oge tanah Pasundan geus dilepas tina dierehna
ku Jawa. Tina pakia-kiana menak-menak jeung kapala Sunda,
matak nyilakakeun ka nagara jeung ka jalma-jalma sarta eta sababna
nu matak tanah pasundan nepi ka lima puluh tahun waktu
harita masih keneh kawengku ku Susuhunan bae, Kakocapkeun
Dipati Ukur jeung abdi-abdina geus mimiti nyawah jeung ngahuma
di tempat panyumputan. Meunang beja yen Susuhunan keur miwarang
deui ngumpulkeun deui baladna anu lobana aya opat puluh
rebu di deukeut Kartasura buat nempuh Kota Batawi. Dipati
Ukur risieun kacida ku karereanana jeung kasantosanana balad
Jawa di Banyumas, di Cirebon jeung di sejen-sejen tempat.
Tuluy ngutusan mawa surat ka raja Banten nyuhunkeun ditangtayungan
sarta nyuhunkeun cicing di bawah tanah. Banten
di mana bae sakersa Raja. Tapi Banten henteu kersaeun nulungan.
Ti dinya, dina bulan Juli 1631 aya tilu utusan Dipati
Ukur nu datang ka urang Nederlan di Batawi melas-melas panuhuna
ka urang Nederlan nyuhunkeun widi asup ka Kota Batawi.
Ku urang Nederlan diwidian sakumaha panuhun sarta janji Dipati
Ukur, nyaeta rek ngalawan Susuhunan. Dipati Ukur jeung abdiabdina
daek pindah cicing di pasisian Kota Batawi. Jaman harita
masih leuweung keneh sarta tacan aya jalma nu cicing di dinya.
Samemeh indit ka Batawi, Dipati Ukur nyieun benteng nyantosaan
tempat panyumputan di Gunung Lumbung bawahan Sukapura,
Eta Gunung liwat saking lampingna. Sabot keur kitu di lurug ku
prajurit Jawa piwarangan Susuhunan tea, Dipati Ukur sabaladna
ngalawan sarta wani pisan sarta pirang-pirang prajurit Jawa
nu paeh, katinggang batu nu diguling-gulingkeun ti luhur gunung
ku balad Dipati Ukur. Tumenggung Narapaksa nu jadi kapala
prajurit Jawa hanteu tahan ngalawan Dipati Ukur tuluy mundur
mulih ka Sumedang. Ti dinya lila pisan Dipati Ukur hanteu geuwat
asup ka Kota Batawi atawa ka pasisianana supaya meunang
tulung ti urang Nederlan. Tayohna bae Dipati Ukur percaya
teuing kana kakuatanana bentengna, rasa maneh geus
kaluangan, urang Jawa hanteu bisaeun unggah ka Gunung Lumbung
ngabedah kuta bentengna. Tahun 1632 Tumenggung Narapaksa
manggih jalma nu apaleun di jalanna di eta gunung
46
PNRI
nyaeta asal urang Galuh ngaranna Sutapura. Manehna sanggupeun
ngunggahan eta Gunung Lumbung sarta ngabeunangkeun Dipati
Ukur. Geus kitu Sutapura indit naek ka luhur Gunung Lumbung.
Ari datang ka luhur bol-bol ngamuk bae. Urang gunung balad
Dipati Ukur teu kira-kira tagiwurna, reh henteu hujan henteu
angin, ujug-ujug ger bae aya nu ngamuk. Tina karusuhanana
hanteu tolih kana panjagaanana. Keur sabot kitu Tumenggung
Narapaksa jeung baladna jol-jol naek bae ka gunung. Datang-datang
tuluy bae perang campuh; pirang-pirang balad Dipati Ukur anu
kasambut tina dibongohan. Dipati Ukur geus kaboyong jeung dua
rebu baladna. Awewe-lalaki kolot-budak geus ditangkepan dibawa
ka Kartasura. Sanggeus datang di Kartasura, Dipati Ukur tuluy
ditugel sirahna; Demang Saung Catang dibungkus ku injuk, tuluy
diduruk; Tumenggung Batulayang digodog; Ngabehi Yuda Kerta
digantung dina lawang kaca-kaca pada ngeureutan dagingna ku
sakur nu ngaliwat. Umbul-umbul Cihaur Mananggel, Medang Sasigar,
Kuripan, jeung Umbul Sagalaherang ditutu dina lisung. Eta
kabeh menak-menak nu milu ka Dipati Ukur. Demi awewe urang
Sunda boyongan nu dibawa ka Kartasura, kabeh diteuleum-teuleumkeun
nepi kapaeh. Ti dinya Susuhunan tuluy ngabagi-bagi
deui tanah Priangan. Aya tilu ngabehi Sunda nu ngabantuan
numpes Dipati Ukur sarta ngaboyong jeung balad Jawa. Eta pada
diganjar dijenengkeun kapala nagara Bandung, Parakanmuncang,
jeung Sukapura sarta dipaparin pangkat Manteri Agung. Kajaba ti
eta, tanah katut jelemana nu ngeusian. Ngabehi-ngabehi pada dipaparin
ganjaran rupa-rupa barang nurutkeun adat jaman harita,
kayaning hiji kuda, hiji keris, hiji raksukan pangeran jeung jaba
ti eta. Jeung deui ti semet harita ku Susuhunan diwidian hanteu
mancen atawa tugur atawa ngalakonan gawe ka sejen-sejen menak
Mataram, jaba ti Susuhunan ku anjeun. Surat piageman eta ganjaran
ayeuna aya keneh kieu unina, "Ieu piagem ti kami, Sultan
Mataram, ka Ngabehi Wirawangsa, nu geus bela ka kami. Kami ngajenengkeun
Tumenggung Wiradadaha jadi Manteri Agung di Sukapura,
Tumenggung Wira Angun-angun jadi Mantri Agung di Bandung,
Tumenggung Tanubaya di Parakanmuncang. Eta kabeh geus
bela ka kami." Sultan lajeng ngadeg ngacungkeun pananganana
47
PNRI
tengen bari ngalahir, "Menang-menak kudu suka bungah, kudu
pada surak tujuh kali nandakeun kabungahan sarta gamelan pada ditabeuh.
Ari rupana ganjaran dalem sapangadeg panganggo pameran,
hiji sarangka keris ratna kumambang, hiji keris sampana kinjen,
hiji raksukan, hiji peti kaprabon, hiji lampit, hiji payung bawat,
hiji kuda, jeung tilu ratus somah. Abdi-abdi dalem nu di
kapalaan ku dua belas wadana jeung deui ku kami dilepas kawajibanana
mancen atawa ngalakonan gawe di menak Mataram, sakumaha
nu geus ditangtukeun dina bukuna saperti ka Panembahan
Cirebon, Pangeran Kajoran, Pangeran Baliktar, Pangeran Madiun,
Pangeran Surabaya, ka Patih Mataram nu opat, Tumenggung Wiraguna,
Tumenggung Tanpa Sisingan, Tumenggung Salorna jeung
Tumenggung Singaranu.
Ieu Piagemna anu dicarios bieu:
Penget Serat Piagem hingsun, Sultan Mataram, kagaduh dening
Ki Ngabehi Wirawongso, para Manteri maring ingsun.
Sun jenengkeun Manteri Agung, Tumenggung Wiradadaha,
Sukapura, Tumenggung Wira Angun-angun di Bandung, Tumenggung
Tanubaya Parakanmuncang. Kang sami parasaya
maring hingsun. Angadeg Kangjeng Sultan hanggurawat asta
kang tengen angandika "den pada suka wong agung sadaya,
asurak pitung pangkatan (bi) sarta ang lilir hakeun gamelan,
lan pasihan ratu kampuh holongsong ratna kamambang
duhung sampana kinjan, lan raksukan lan kandaga lan lanteh
lan payung bawat lan titihan sarta titiyang kaulaning ratu,
wedana kalih welas desane, wong tiga atus den perdikaken
dening wong Agung Mataram, kang kalebataken ing srat Panembahan
Cirebon, Pangeran Kajoran, Pangeran Balitar,
Pangeran Madiun, Panembahan Surabaya, Papatih Mataram
sakawan, Tumenggung Wirangun, Tumenggung Tanpa Sisingan,
lan Tumenggung Saloran, Tumenggung Singa Ratu."
Tamat. Tapi kadieukeunana Tumenggung Wira Angunangun
sok sili gorengkeun jeung Dalem Banten, tangtuna dilepas
duanana diganti kuturunan Timbanganten di Banten
jeung di Bandung.